สอบถามค่ะ พอดีมีน้ำไหลออกจากช่องคลอดไม่มีกลิ่นค่ะ ปริมาณไม่เยอะค่ะ เกิดจากสาเหตุอะไรค่ะ เป็นมาหลายวันแล้วค่ะ
สวัสดีค่ะ น้ำไหลจากช่องคลอดดังกล่าวมานั้น หากเป็นน้ำสีขาวๆเหมือนแป้งเปียก ไม่มีกลิ่น ก็อาจจะเป็นตกขาวที่ร่างกายสร้างขึ้นมา เป็นภาวะปกติที่พบได้ สาเหตุอื่นๆเช่นน้ำหล่อลื่นเวลามีเพศสัมพันธ์หรือมีอารมณ์ทางเพศ หรือเป็นปัสสาวะเล็ดแต่เกิดได้น้อยในคนอายุน้อยไม่เคยมีประวัติคลอดบุตรสังเกตลักษณะของของเหลว หากเริ่มเปลี่ยนไป ไม่ใช่สีขาว ออกมามาก จับกันเป็นก้อน ทำให้คันช่องคลอด อาจมีช่องคลอดหรือปากมดลูกติดเชื้อ ควรรีบไปพบแพทย์ เบื้องต้นไม่่สวนล้างช่องคลอด งดการมีเพศสัมพันธ์ไปก่อน